OpenLLM-France/wikimedia huggingface dataset:
# Al-Àfdal Kutayfat

Abu-Alí Àhmad ibn al-Àfdal (àrab: أبو علي أحمد بن الأفضل, Abū ʿAlī Aḥmad b. al-Afḍal), més conegut com al-Àfdal Kutayfat (àrab: الأفضل كتيفات, al-Afḍal Kutayfāt), fou visir del califa fatimita i fill del visir al-Àfdal ibn Badr al-Jamalí.
A la mort del califa al-Àmir (1101–1130) el 17 d'octubre del 1130, el poder va passar a dos dels seus favorits, Hazarmard i Bargash que van portar a la regència al cosí del difunt Abd-al-Majid; al cap de quatre dies l'exèrcit va donar un cop d'estat i va elevar al càrrec de visir a Abu Ali Ahmad, que portava el títol d'al-Àfdal i era conegut com a Kutayfat.
Al cap de molt poc temps el visir va declarar deposada a la dinastia fatimita i va anunciar que el poder passava al "imam" esperat de la "shia ithna ashariyya"; Abd al-Madjid fou destituït de la regència i empresonat. En endavant Kutayfat va governar com un dictador. Les monedes d'aquest temps no porten el nom del califa sinó de l'imam Muhàmmad Abu-l-Qàssim al-Muntandhir li-amr-Al·lah (any 525 = 1131) i l'imam al-Mahdí al-Qàïm bi-amr-Al·lah bujjat-Al·lah ala-l-alamín (any 526 = 1131/1132) dels que el visir era el teòric representant (nàïb) i lloctinent (khalifa). La religió fatimita o ismaïlita va quedar abolida com a religió d'estat però fou respectada. Però els ismaïlites no estaven disposats a perdre tots els privilegis del poder i van tramar una conspiració.
El 8 de desembre de 1131, quan Kutayfat passejava per la rodalia de la ciutat del Caire, fou assassinat; al mateix temps Abd al-Majid era alliberat del seu captiveri i portat altre cop al poder com a regent, sent proclamat aviat com califa amb el nom d'al-Hàfidh (1132–1149). El contracop d'estat fou commemorat cada any fins al final de la dinastia.

## Bibliografia

* S. M. Stern, The succession to the Fatimid Imam al-Amir, Oriens 1951
* Sajjadi, Sadeq; Negahban, Farzin. "Al-Afḍal Kutayfāt." Encyclopaedia Islamica. Editors en cap: Wilferd Madelung i Farhad Daftary. Brill Online, 2016. Referència. 21 de maig de 2016 <http://www.encquran.brill.nl/entries/encyclopaedia-islamica/al-afdal-kutayfat-COM_0184> Primera edició en línia: 2008. Primera edició impresa: ISBN 978-90-04-16860-2, 20080710, ISBN 978-90-04-17859-5, 20091123, ISBN 9789004191655, 20110912
# Taxa (matemàtica)

* Aquest article tracta sobre la taxa en finances. Vegeu-ne altres significats a «Taxa».
Una taxa o tipus (en anglès: rate, en castellà: tasa; en francès: Taux; en italià: Tasso) és en matemàtica una divisió -raó aritmètica- entre dues magnituds que s'expressa generalment com a percentatge per definir la relació entre aquestes magnituds; si la magnitud respecte de la qual està variant no és especificada, normalment la taxa és per unitat de temps. En finances s'empra preferiblement l'expressió «tipus» per bé que també apareix la forma «taxa»; per exemple: taxa o tipus d'interès (interest rate), taxa o tipus de canvi (exchange rate), taxa o tipus de gravamen (tax rate), taxa de l'IPC (inflation rate), Taxa Interna de Rendibilitat (internal rate of return), taxa d'atur (unemployment rate), taxa d'activitat (participation rate), taxa de descompte (discount rate) o Taxa Anual Equivalent (effective interest rate).
${\mbox{Taxa o Tipus}}={\frac {\mbox{Retorn (en 1 any)}}{\mbox{Inversió}}}={\frac {\mbox{1.000 euros}}{\mbox{10.000 euros}}}{\mbox{=0,10 }}=10\%{\mbox{ anual}}$
${\mbox{Taxa o Tipus}}={\frac {\mbox{Dòlar}}{\mbox{Euro}}}={\frac {\mbox{140 dòlars}}{\mbox{100 euros}}}{\mbox{=1,4}}$

## Referències

* ↑ «On-line Mathematics Dictionary». MathPro Press. [Consulta: 25 maig 2011].

## Vegeu també

* Ràtio financera
Viccionari
# Molí de Sols de Riu

El Molí de Sols de Riu era un molí fariner del municipi de la Baronia de Rialb (Noguera) inclòs en l'Inventari del Patrimoni Arquitectònic de Catalunya.
Era un petit molí amb la teulada refeta. Aquest es trobava abandonat al vessant esquerre del Riu El Rialb, a prop de la masia dita Casa Sols de Riu. Segons el propietari encara podria moldre farina pel bestiar.

## Referències

* ↑ «Molí de Sols de Riu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r novembre 2014].
# Herennià

Herennià (llatí: Herennianus) va ser un dels trenta tirans que menciona Trebel·li Pol·lió a la Historia Augusta.
Segons Pol·lió era fill d'Odenat, i rei de Palmira. Va usurpar el títol imperial en les revoltes que hi va haver quan l'emperador Valerià I va ser vençut, fet presoner i mort pel rei dels perses Sapor I. Probablement era el germà petit de Vabalat i hauria governat associat a aquest (i a un tercer germà de nom Timolau), sota la regència de la seva mare Zenòbia. Com que no apareixen monedes ni medalles, es creu que podria ser un personatge imaginari, com altres que Pol·lió inclou a la Historia Augusta.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1139.
# Conceju Nacionaliegu Cántabru

El Conceju Nacionaliegu Cántabru (CNC) és un partit polític nacionalista de Cantàbria. Sorgí arran del document aparegut el 1995 Conceju Nacionaliegu Cántabru, Una Propuesta que provoca la convocatòria d'un Congrés a Torrelavega el 1996. El maig 1997 es funda el partit amb el nom Conceju Cantabrista (CoC), de base assembleària i d'esquerra nacionalista càntabra, i amb seu central a Torrelavega. El 1998 s'organitza el Comité Nacional, es crea el portaveu del grup, Cambera Nacionaliega, i el partit adopta el nom actual, que és el definitiu.
El 1999 es presenta a les eleccions municipals, i obté 1.149 vots als municipis de Santander, Bárcena de Cicero i Bareyo. A les eleccions generals del 2000 aconsegueixen 2.103 vots. Des del 2001 convoca manifestacions el Dia de Cantàbria, però són prohibides per les autoritats. El 2002 és escollit Gonzalo Barredo Molinuevo candidat a les eleccions autonòmiques, i convoquen el seu III Congrés sota el lema Jiciendu Juturu. A les eleccions del 2003, malgrat això, només van obtenir 1.670 vots a les eleccions autonòmiques i 1.100 a les municipals Santander, Torrelavega, Camargo, Colindres, Medio Cudeyo, Comillas, Bárcena de Cicero i Alfoz de Lloredo endemés de les pedanies de Cicero, Hermosa i Zurita.

## Resultats electorals

| Any | Eleccions | Vots | % de vots | Escons | Posició |
| 1999 | Eleccions al Parlament de Cantàbria de 1999 | 1.179 | 0,37% | 0 | 7 |
| 2000 | Eleccions al Congrés dels Diputats de 2000 | 2.103 | 0,63% | 0 | 4 |
| 2003 | Eleccions al Parlament de Cantàbria de 2003 | 1.670 | 0,48% | 0 | 6 |
| 2004 | Eleccions al Congrés dels Diputats de 2004 | 1.431 | 0,39% | 0 | 4. |
# Tour de Flandes 1970

El Tour de Flandes 1970 va ser la 54a edició del Tour de Flandes. La cursa es disputà el 5 d'abril de 1970, amb inici a Gant i final a Merelbeke després d'un recorregut de 265 quilòmetres. El vencedor final fou el belga Eric Leman, que s'imposà a l'esprint en l'arribada a Merelbeke al seu company d'escapada, el també belga Walter Godefroot. A deu segons arribà el també belga Eddy Merckx, encapçalant un trio perseguidor.

## Classificació final

| | Ciclista | Equip | Temps |
| 1 | Eric Leman (BEL) | Flandria-Mars | 6h 24' 00" |
| 2 | Walter Godefroot (BEL) | Salvarani-Chiorda | m. t. |
| 3 | Eddy Merckx (BEL) | Faemino-Faema | + 10" |
| 4 | Frans Verbeeck (BEL) | Geens-Watney-Diamant | m. t. |
| 5 | Roger Rosiers (BEL) | Bic | m. t. |
| 6 | Jean-Pierre Monseré (BEL) | Flandria-Mars | + 25" |
| 7 | Patrick Sercu (BEL) | Dreher | m. t. |
| 8 | Jan Janssen (NED) | Bic | m. t. |
| 9 | Daniel van Ryckeghem (BEL) | Mann-Grundig | m. t. |
| 10 | Evert Dolman (NED) | Willem II-Gazelle | m. t. |

## Referències

* Resultats a sitiodeciclismo.net
* Resultats a cyclebase.nl
* Resultats a les-sports.info
# Albericus

Albericus és un gènere de granotes de la família Microhylidae endèmic de Nova Guinea.

## Taxonomia

* Albericus brunhildae
* Albericus darlingtoni
* Albericus fafniri
* Albericus gudrunae
* Albericus gunnari
* Albericus laurini
* Albericus rheaurum
* Albericus siegfriedi
* Albericus swanhildae
* Albericus tuberculus
* Albericus valkuriarum
* Albericus variegatus

## Referències

* IUCN (anglès)
# Moments (pel·lícula)

Moments és una pel·lícula dramàtica] britànica del 1974 dirigida per Peter Crane i protagonitzada per Keith Michell, Angharad Rees i Bill Fraser. El guió tracta d'un home que ha perdut la seva dona i la seva filla en un accident de cotxe que torna a un hotel on abans havia gaudit de la felicitat.

## Repartiment

* Keith Michell com a Peter Samuelson
* Angharad Rees com a Chrissy
* Bill Fraser com el Sr. Fleming
* Keith Bell com a John
* Jeanette Sterke com a Sra. samuelson
* Donald Hewlett com el Sr. Samuelson
* Valerie Minifie com l'esposa de Peter
* Paul Michell com el jove Peter
* Helena Michell com a amiga de Peter

## Referències

* ↑ Moments a BFI.org
* ↑ MOMENTS a timeout.com

## Enllaços externs

* Tràiler de la pel·lícula a YouTube
# Hermàgores Carió

Hermàgores Carió (llatí: Hermagoras Carion; grec antic: Ἑρμαγόρας) va ser un destacat retòric grec del temps d'August, conegut també com a Hermàgores el Jove.
Va ser deixeble de Teodor de Gàdara. Va ensenyar retòrica a Roma juntament amb Cecili Calactí. Suides el confon amb Hermàgores de Temnos. Pompeu al seu retorn d'Àsia va discutir amb un retòric de nom Hermàgores a l'illa de Rodes, i alguns historiadors pensen que probablement era aquest, però va poder ser Hermàgores de Temnos.

## Referències

* ↑ [https://quod.lib.umich.edu/m/moa/acl3129.0002.001/418?rgn=full+text;view=image;q1=HermagorasSmith,+William+(ed.).+Dictionary+of+Greek+and+Roman+biography+and+mythology.+Vol.+II.++Boston:+Little,+Brown,+&+Comp.,+1867,+p. 408. ]
# Vœgtlinshoffen

Vœgtlinshoffen (en alsacià Vegelshofe) és un municipi francès, situat a la regió del Gran Est, al departament de l'Alt Rin. L'any 1999 tenia 478 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 433 | 434 | 387 | 392 | 446 | 478 |

## Administració

Llista d'alcaldes :
| Període | Identitat | Partit |
| 2001- | Jacques Cattin | UMP |
# Albano Laziale

Albano Laziale és un municipi italià, situat a la regió de Laci i a la Ciutat metropolitana de Roma Capital. L'any 2022 tenia 39.482 habitants.

## Història

En època antiga s'anomenava Albanun (en grec antic Ἀλβανόν) i era una ciutat del Latium a la riba oest del Llac Albanus i a tocar de la Via Àpia, a unes 12 milles romanes de la ciutat de Roma. El seu nom actual encara és Albano (Laziale).
No es coneix l'existència d'un poble en aquest lloc en els primers temps, però formava part del territori d'Alba Longa, territori que molt després de la caiguda d'aquesta ciutat conservava encara el nom d'Albanus Ager. Cap al final de la República era el lloc de residència preferit dels nobles romans rics, que hi van construir vil·les molt magnificents. Se sap que en tenien allà Pompeu, Publi Clodi Pulcre, que va ser assassinat per Miló prop de la seva pròpia vil·la, Marc Juni Brut i Gai Escriboni Curió. Entre elles, la vil·la de Pompeu, anomenada segons l'idioma llatí Albanum Pompeii, sembla haver estat el més conspicu, i Ciceró en fa referència repetidament. Va caure després de la mort de Pompeu en mans de Dolabel·la, segons Ciceró, però sembla que finalment va passar a les d'August, que la va fer un dels seus llocs preferits, costum que van seguir els seus successors, segons Suetoni i Cassi Dió. Domicià va engrandir el lloc i en va fer la seva residència habitual, des d'on despatxava les seves ordres, i hi presentava espectacles de gladiadors i fins i tot convocava assemblees del senat. Les restes existents donen testimoni de l'extensió i la magnificència dels jardins i els edificis, i probablement en època de Domicià es va establir a Albanum un destacament permanent de la Guàrdia Pretoriana, que hi va construir un campament fortificat, com també tenia a Roma. La proximitat del campament a la ciutat feia que tingués molta importància, i els escriptors posteriors fins a l'època de Constantí mencionen amb freqüència aquest destacament. Segurament per l'existència d'aquest fort la residència imperial de Domicià s'anomenava «Arx Albana» ('Fortificació d¡Albanum'), segons diu Tàcit.
Al segle v va ser la seu d'un bisbat. Belisari la va ocupar quan preparava la defensa de Roma. Algunes de les antigues viles encara es conserven i també unes termes, l'amfiteatre, jardins (avui Villa Barberini), una part de les muralles, un porta del pretori i alguns sepulcres.

## Fills il·lustres

* Cesare De Sanctis (1830-1916), mestre de capella i compositor.
* Leopoldo Mastrigli (1856-1914), literat i compositor musical.

## Referències

* ↑ «Albano Laziale». Demo. Istituto Nazionale di Statistica. [Consulta: 20 octubre 2022].
* ↑ Ciceró. De Lege Agraria contra Rullum I-III, II, 2, 5
* ↑ Ciceró. In Pisonem, XXXI; Pro Milone, X, 19, 20; Epistulae ad Atticum, VII, 5, IX, 15
* ↑ Smith, William (ed.). «Albanum». Dictionary of Greek and Roman Geography (1854). [Consulta: 20 octubre 2022].
# Taxa (sèrie de televisió)

Taxa és una sèrie de televisió danesa de 56 episodis, escrita per Stig Thorsboe i produïda per Rumle Hammerich per a Danmarks Radio. La sèrie va ser un èxit des del començament, el 14 de setembre de 1997, a DR1. Es va emetre durant el període 1997-1999 durant un total de cinc temporades. Taxa també es va projectar a Suècia a SVT1. Fou guardonada amb un dels Premis Ondas 1998.

## Argument

La sèrie gira al voltant d'un petit taxi central, CrownTaxi, a Copenhaguen. CrownTaxi té les seves pujades i baixades i en el transcurs de la sèrie, seguint els diferents conductors, l'operador de ràdio Lizzie i el cap Verner Boye-Larsen (John Hahn-Petersen). Tots tenen problemes tant amb els clients com amb la família i constantment amenacen al vilà del programa, Hermann de la firma de taxis competidora, City Car, que vol fer-se càrrec de CrownTaxi.

## Repartiment

* Pernille Højmark com a Lotte Nielsen
* Zlatko Buric com a Meho Selimoviz
* Pia Vieth com a Birgit Boye-Larsen
* Jesper Lohmann com a Finn Johansen
* Leif Sylvester com a Tom Lund
* Peter Gantzler com a Mike Engholm
* John Hahn-Petersen com a Verner Boye-Larsen
* Margrethe Koytu com a Lizzie Boye-Larsen
* Anders W. Berthelsen com a René Boye-Larsen
* Peter Mygind com a Andreas Lund-Andersen
* Helene Egelund com a Gitte
* Trine Dyrholm com a Stine Jensen
* Laura Christensen com a Fie Nielsen
* Torben Jensen com a Herman
* Ann Eleonora Jørgensen com a Nina Boye-Larsen
* Jens Jørn Spottag com a Peter
* Caroline Drasbæk com a Mai
* Lars Knutzon com a Bentzon
* Claus Bue com a Kurt
* Tammi Øst com a Dr. Mette Sandbæk
* Vibeke Ankjær com a Louise Hald
* Søren Spanning com a Claus Skovgaard
* Solbjørg Højfeldt com a Eva Henningsen
* Sidse Babett Knudsen com a Milla

## Referències

* ↑ Morten Piil. Gyldendals danske filmguide. Gyldendal A/S, 2008, p. 420–. ISBN 978-87-02-06669-2.
* ↑ Henrik Hvilshøj; Lars Vesterløkke Professionelle ildsjæle: - uden glød intet velfærdssamfund (en danish). Gyldendal, 20 març 2012, p. 78–. ISBN 978-87-02-11908-4.
* ↑ Los Ondas premian a los periodistas de radio vascos por trabajar en circunstancias hostiles, El País, 29 d'octubre de 1998
* ↑ Eva Novrup Redvall. Writing and Producing Television Drama in Denmark: From The Kingdom to The Killing. Palgrave Macmillan, 27 novembre 2013, p. 60–. ISBN 978-1-137-28841-7.
# Mnasra

Mnasra (en àrab مناصرة, Mnāṣra; en amazic ⵎⵏⴰⵚⵕⴰ) és una comuna rural de la província de Kénitra de la regió de Rabat-Salé-Kenitra. Segons el cens de 2014 tenia una població total de 34.429 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Hidalgo

«Hidalgo» té aquests significats:
* Hidalgo (noble), noble que estava exempt del pagament de tributs
* Tractat de Guadalupe-Hidalgo, tractat de pau entre els Estats Units i el govern interí de Mèxic, després de la Intervenció Nord-americana a Mèxic (1846 - 1848)
* Toponímia:
** Estat d'Hidalgo, estat de Mèxic a la zona central de la República
** Hidalgo (Illinois), població dels Estats Units a l'estat d'Illinois
** Hidalgo (Texas), població dels Estats Units a l'estat de Texas
* Biografies:
** Antonio Hidalgo Morilla (Granollers, 1979), futbolista català que ocupa la posició de migcampista
** Baltasar Hidalgo de Cisneros (Cartagena, 1755 - 1829), mariner i administrador colonial espanyol
** Bartolomé Hidalgo (Montevideo, 1788 − Buenos Aires, 1822), escriptor uruguaià
** Cecilia Hidalgo Tapia
** Cristian Hidalgo González (1983, Barcelona), futbolista que juga de migcampista
** Diego Hidalgo Durán (Los Santos de Maimona, província de Badajoz, 1886 – Madrid, 1961), notari, polític radical i intel·lectual espanyol
** Elvira de Hidalgo (Vall-de-roures, 1891 - Milà, 1980), soprano de coloratura i mestra de cant
** Eugenio Hidalgo Garcés (Badajoz, 1950), batlle d'Andratx, a Mallorca (2002 -2006)
** Félix Resurrección Hidalgo Padilla (Binondo, Manila, 1853 - Barcelona, 1913), pintor impressionista filipí
** Francisco Hidalgo Gómez (Posadas, Còrdova, 1950), polític i activista cultural andalús
** Ignacio Hidalgo de Cisneros y López de Montenegro (1896 - 1966), militar i aviador espanyol
** Jesús Hidalgo Bermejo (Eibar, 18 de juny de 1962), futbolista basc
** Juan Hidalgo de Polanco (Madrid, 1614 – 1685), compositor
** Michel Hidalgo (Leffrinckoucke, 1933 – Marseille, 2020), futbolista francès
** Miguel Hidalgo y Costilla (Corralejo, Guanajuato, 1753 – San Cristóbal Ecatepec, 1811), cap de la revolta a favor de la independència de Mèxic
** María José Hidalgo (Salamanca, 1968), empresària espanyola
** Matilde Hidalgo (Loja, Equador, 1889 – Guayaquil, Equador, 1974), metgessa, política i activista dels drets de la dona equatoriana
** Nieves Hidalgo (1976, Toledo), cantant de flamenc i de copla espanyola
* Astronomia:
** (944) Hidalgo, cos menor que pertany als centaures
# Colibrí flamíger

El colibrí flamíger (Topaza pyra) és una espècie d'ocell de la família dels troquílids (Trochilidae) de l'oest de l'Amazònia.

## Hàbitat i distribució

Habita zones boscoses Colòmbia oriental, Veneçuela meridional, nord-oest del Brasil, Equador oriental i nord-est del Perú.

## Referències

* ↑ «Colibrí flamíger». Cercaterm. TERMCAT, Centre de Terminologia. Rev. 11 octubre 2024(català)
# Wanikua

Els wanikua són un poble indígena veneçolà viuen a l'estat Amazones, habiten els voltants del Casiquiare i del riu Negro. Actualment són 2.815 membres.

## Forma de vida

En l'economia viuen de la agricultura, recol·lecció, caça i pesca. En l'agricultura primer s'encarreguen de buscar un terreny apte i preparar el conuco, aquesta activitat és realitzada pels homes. Seguidament les dones són les encarregades de la sembra. Tenen en compte les èpoques de l'any i fases de la Lluna.

## Llengua

La llengua dels Wanikua és una varietat lingüística de la llengua dels arauacs. A més parlen castellà que va ser introduït missioners catòlics que és utilitzat normalment per a intercanvis comercials amb els criolls.

## Referències

* 1 2 3 «Los Wanikua: Lengua, creencias, vestimenta y actualidad» (en castellà), 25-11-2020. [Consulta: 17 maig 2021].
# Trekhizbinka

Trekhizbinka (en rus: Трехизбинка) és un poble de l'óblast d'Astracan, a Rússia, segons el cens del 2010 tenia 199 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Aldeamayor de San Martín

Aldeamayor de San Martín és un municipi de la província de Valladolid, a la comunitat autònoma de Castella i Lleó.

## Referències

* ↑ «Aldeamayor de San Martín - Turismo Provincia de Valladolid». [Consulta: 13 abril 2019].
# San Cesareo

San Cesareo és un comune (municipi) de la ciutat metropolitana de Roma, a la regió italiana del Laci, situat uns 29 km al sud-est de Roma. L'1 de gener de 2018 tenia 15.552 habitants.
San Cesareo limita amb els municipis de Colonna, Monte Compatri, Palestrina, Rocca Priora i Zagarolo.

## Referències

* ↑ «Resident population on 1st January 2018» (en anglès). ISTAT. [Consulta: 14 abril 2019].

## Enllaços externs

* San Cesareo - Lloc web oficial (italià)
# Colibrí fosc

El colibrí fosc (Phaenoptila sordida) és una espècie d'ocell de la subfamília dels troquilins (Trochilinae) dins la família dels troquílids (Trochilidae) i única espècie del gènere Phaeoptila Gould, 1861

## Hàbitat i distribució

Habita matolls àrids, vegetació secundària, boscos i ciutats de les muntanyes des de Michoacán, Mèxic i l'estat d'Hidalgo cap al sud fins Oaxaca i l'estat de Puebla.

## Taxonomia

El colibrí fosc era ubicat al gènere Cynanthus. A partir d'estudis filogenètics moleculars recents, el Comitè Ornitològic Internacional el va incorporar al recuperat gènere Phaeoptila.

## Referències

* ↑ «Colibrí fosc». Cercaterm. TERMCAT, Centre de Terminologia. Rev. 11 octubre 2024(català)
* ↑ McGuire, Jimmy A; . Witt, Christopher C.; Remsen Jr, JV; Corl, Ammon; Rabosky, Daniel L «Molecular Phylogenetics and the Diversification of Hummingbirds» (en anglès). Current Biology, 24, 8, 14, pàg. 910/916 [Consulta: 11 octubre 2024].
* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 11 octubre 2024].
# Wankaner (ciutat)

Wankaner és una ciutat i municipalitat del districte de Rajkot al Gujarat situada a 22° 37′ N, 70° 56′ E﻿ / ﻿22.62°N,70.93°E﻿ / 22.62; 70.93 prop de Rajkot. Consta al cens del 2001 amb una població de 40.191 habitants que era de 6.973 habitants el 1901. Fou la capital de l'estat de Wankaner.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Turisme a Wankaner Arxivat 2010-01-03 a Wayback Machine.